འཇིག་རྟེན་པའི་ལྷ་སྐུ་གཟུགས་བརྙན་བྲིས་འབུར་སོགས་ལ་རབ་གནས་བྱ་ཚུལ་

ན་མོ། རྩ་བརྒྱུད་བླ་མ་ཡི་དམ་དཀོན་མཆོག་གསུམ། ། ཁྱད་པར་གཤིན་རྗེ་གཤེད་ཀྱི་ལྷ་ཚོགས་དང་། ། དཔའ་བོ་མཁའ་འགྲོ་ཆོས་སྐྱོང་སྲུང་མའི་ཚོགས། ། སྔགས་དང་ཏིང་འཛིན་བསླུ་མེད་རྟེན་འབྱུང་གི  ། བདེན་པའི་མཐུ་ལ་བརྟེན་ནས་རྟེན་འདི་ཉིད། ། གང་ལ་དམིགས་ནས་སྒྲུབ་པའི་མི་མ་ཡིན། ། འཁོར་དང་བཅས་པ་བཀུག་སྟེ་རྟེན་འདི་ལ། ། བླ་སྲོག་ཆགས་ཏེ་འབྲལ་མེད་གནས་པར་གྱུར། ། (ཞེས་དགུག་གཞུག་ལན་གསུམ་བདུན་སོགས་བྱས་ལ། ། ཡི་དམ་གྱི་སྔགས་མཐར། ཏྲི་ཨ་ཀརྴ་ཡ་ཛཿཛཧཱུཾ་བཾ་ཧོཿ   ཞེས་བཏགས་པ་ཙམ་ཅི་འོས་བཟླ། ཨ་ཀཱ་རོས   གཏོར་མ་བསྔོ་བ་མན་ཆད་གོང་དང་འདྲའོ། དེང་སང་འགའ་ཞིག་གིས་གྲོང་རྒྱུ་ཐེའུ་རང་ཡང་ཆད་ཀྱི་གཟུགས་བརྙན་ལ་གཟུངས་འབུལ་རབ་གནས་དཀོན་མཆོག་གི་རྟེན་དང་མཚུངས་པར་བྱེད་པ་འཐད་པར་མ་མཐོང་བས། འདི་ཙམ་ཞིག་བགྱིས་ན་དཔྱད་བཟོད་ཅིང་དོན་འགྲུབ་པར་འགྱུར་རོཉ)